text: বিয়ের সাজে পুশ আপ দিয়ে তাক লাগালেন নববধূ (ভিডিও)
  Update Time : August, 4, 2021, 6:26 am
  কথায় বলে ইচ্ছে থাকলেই উপায় হয়। সে কথাটিই আরো একবার সত্যি প্রমাণ করলেন ভারতীয় এক নারী। ভারী লেহেঙ্গা, শরীর ভর্তি গয়না নিয়ে তিনি দিব্যি দিয়ে যাচ্ছেন পুশ আপ।
  বিয়ের সাজে তার পুশ আপের ভিডিও সামাজিক যোগাযোগ মাধ্যমে ভাইরালও হয়েছে। ভিডিওটি দেখে কনের প্রশংসায় মেতেছেন অনেকে।
  ভাইরাল ভিডিওতে ওই নববধূ মুখ দেখা না গেলেও যে প্রোফাইল থেকে ভিডিওটি পোস্ট করা হয়েছে সেটি থেকে জানা যাচ্ছে, তার নাম আনা অরোনা। তিনি একজন ডায়েটিশিয়ান। আবার অনলাইনে ফিটনেস ট্রেনিংও দেন তিনি।
  মহামারির সময়ে মানুষের জীবনযাত্রা বিপর্যস্ত। শরীর ফিট রাখাটাই অনেকের জন্য বড় চ্যালেঞ্জ হয়ে দাঁড়িয়েছে। সেখানে বিয়ের সাজে কনের পুশ আপ করার ভিডিও শরীরচর্চার জন্য অনুপ্রেরণার হতে পারে। ভিডিওটি এরইমধ্যে পাঁচ লাখের বেশি লাইক পড়েছে।